**19. Élőnyelvi Konferencia, 2016 – Marosvásárhely**

**„*Élőnyelvi kutatások és a dialektológia*”**

**1. körlevél**

**Kedves Kollégák!**

**2016. szeptember 7. és 9. között rendezi a Sapientia EMTE Alkalmazott Nyelvészeti Tanszéke (Marosvásárhely), a Babeș–Bolyai Tudományegyetem Magyar és Általános Nyelvészeti Tanszéke (Kolozsvár), illetve a Szabó T. Attila Nyelvi Intézet (Kolozsvár) a 19. Élőnyelvi Konferenciát.**

***A konferencia témájáról***

A napjainkban tapasztalható mobilitás, a tömegkommunikációs eszközök elterjedése, az internet térnyerése következtében a területileg, földrajzilag értelmezhető nyelvváltozatok határai újabb átalakulás, átrendeződés folyamatában vannak. A magyar dialektológiai és szociolingvisztikai vizsgálatokban a kisebbségi, kontaktushelyzetben levő dialektusok problematikája is fontos helyet foglal el, ahol a nyelvjárásnak nem csupán a sztenderd a viszonyítási pontja, hanem a többségi nyelv sztenderdje, de még inkább a többségi nyelvnek az adott területen beszélt változata. Továbbra is aktuális a beszélők saját, illetve mások nyelvjárásával szembeni attitűdjeinek a kérdése, valamint a nem sztenderd nyelvváltozatok helyzete és szerepe az oktatásban.

A digitális forradalom a nyelvi és nyelvjárási adatgyűjtés és adatfeldolgozás új módozatainak és módszereinek elterjedését is magával hozta, így a diszciplínában egyszerre van jelen a hagyomány és az innováció, a hagyományos modellek és az új feldolgozási lehetőségek.

A fentiek értelmében a 19. Élőnyelvi Konferencia a következő témák köré szerveződik: **A magyar nyelvjáráskutatás a 21. században: hagyomány és innováció; nyelvváltozatok a 21. században: változó dialektusok, regionális köznyelvek, egységesülés és szétfejlődés; adatgyűjtési módszertan: hagyományos modellek, újítás és lehetőségek; nyelvjárások és nyelvek határán: nyelvjáráskutatás és kontaktológia; nyelvjárások és kisebbségi nyelvhasználat; nyelvjárások és nyelvi tervezés kisebbségi és többségi helyzetben; nyelvjárások és nyelvi attitűdök; nyelvjárások az oktatásban**.

A konferencia lehetőséget kínál műhelyek megszervezésére, melyre javaslatokat a jelentkezők tehetnek: valaki javasolja egy adott témájú műhely megszervezését, ehhez készít egy maximum egy oldalas leírást, amelyben megjelöli, hogy kb. hány résztvevőre, kikre számít, és összesen mennyi idő szükséges. Ha a 19. ÉK szervezői a javaslatot elfogadták, a javaslattevő elkezdi megszervezni a műhelyét, a 19. ÉK szervezői csupán helyszínt biztosítanak, és beírják a programba a műhely műsorát.

A konferencia nyelve: magyar, angol.

**A következő körlevélben (2015. október) a konferenciára való jelentkezés módjait és a regisztrációra vonatkozó információkat fogjuk megírni. A konferenciával kapcsolatos információk a Sapientia EMTE honlapján lesznek elérhetők (**[**ms.sapientia.ro**](http://www.ms.sapientia.ro)**).**

Fazakas Noémi Benő Attila

Sapientia EMTE BBTE

**19th Hungarian Sociolinguistics Conference**

**“*Sociolinguistic Research and Dialects*”**

**1st Circular**

The Department of Applied Linguistics, Faculty of Technical and Human Sciences, Sapientia Hungarian University of Transylvania, Târgu Mureș, the Department of Hungarian and General Linguistics, Babeș–Bolyai University, Cluj-Napoca, Romania, and their close associate, the Szabó T. Attila Linguistic Institute, Cluj-Napoca are honoured to invite you to the **19th Hungarian Sociolinguistic Conference in Târgu Mureș**, Romania, on September 7–9, 2016.

The main topics of the conference: linguistic diversity in the 21st century: changing dialects, regional standards, unification and diversification; Hungarian dialectology research in the 21st century: tradition and innovation; data collection methods: traditional models, innovation and possibilities; between dialects and languages: dialectology and contact linguistics; dialects and minority language use; dialects and language planning in minority and majority situations; dialects and linguistic attitudes; dialects in education.

The languages of the conference: Hungarian, English

The second circular (October 2015) will contain information on conference fees and registration.

Noémi Fazakas Attila Benő

Sapientia HUT BBU